البداية ممكن تكون صعبة محتاجة تعود بس، لكن الأصعب منها مرحلة ما بعد البداية مرحلة فقدان الشغف بعد ما شفت صعوبة البداية وقعدت تعافر لحد ما وصلت لمنتصف الطريق ومبقاش عندك طاقة تعافر تانى ، بتقف كدة و تسأل نفسك هو الموضوع مستاهل كل المعافرة دي؟ و لا تقف و كفاية لحد كدة؟ ولا تستسلم و ترجع من الاول تشوف طريق تانى؟ احساس انك عايز الحاجة و مش عايزها عايز تكمل عشان أنت فى الأساس بدأت عشان توصل لحاجة معينة و مش عايزها عشان تعبت و مليت.